O knihe:
Pred tisícročím bojovali kresťania s moslimami o vlastníctvo kúsku zeme, na ktorej vznikli obe náboženstvá. Križiacke výpravy zmenili beh dejín Západu. Menej známy je fakt, že v tomto súperení sa stretli dve legendárne tajné spoločnosti: templárski križiaci a ich moslimský náprotivok, asasíni.
V knihe Templári a asasíni: nebeskí bojovníci americký vedec a predstaviteľ moderného okultizmu James Wasserman argumentuje, že zásluhou interakcií medzi templárskymi križiakmi a asasínmi vo Svätej zemi transformovali sa templári z pápežovej osobnej armády na pravú okultnú spoločnosť, z ktorej vyklíčili renesancia a západná okultná tradícia. Oba rády boli zničené pred 700 rokmi ako kacírske, ale templári, ktorí prežili, pravdepodobne odniesli tajné učenie východu do okultného podzemia, z ktorého vznikli rozenkruciánstvo a slobodomurárstvo. Asasíni, známi ako nizárijskí izmaeliti, prekvitajú dodnes. Autor zbavil mýtov obe skupiny, prenikol do srdca ich viery a obradov a predložil doteraz najpresnejší obraz týchto bojovníkov.
Kniha Templári a asasíni: nebeskí bojovníci vyšla prvýkrát v roku 2001 a stala sa klasickou spisbou v danom odbore.